આખરે કેસ અમરેલી સેશન્સ કોર્ટમાં ચાલી જતા તમામ આરોપીઓ નિદોર્ષ છૂટી ગયેલા જયદેવે જેતે સમયે આ ખૂન કેસ અંગે ખૂબ ઉંડાણપૂર્વક અને રસપૂર્વક ચર્ચાઓ સાંભળેલી તે સમયે જયદેવ કોલેજમાં અભ્યાસ કરતો અને છાપાઓમાં આવતા તે અંગેનાં સમાચારો વિગતે વાંચેલા કેમ કે ડીઆઈજી વાઘેલા જયદેવના ગામ વરતેજના જમાઈ હતા સામાન્ય રીતે તાલુકા મથકો અને ગામડાઓમાં જયારે ફોજદારી કેસ બને ત્યારે લોકોમાં તે કેસની ખૂબજ ચર્ચા થતી હોય છે જેમાં બનાવ અંગે ફરિયાદીનો આરોપીઓ સાથે વાંધો તપાસમાં પોલીસની ભૂમિકા, આરોપીઓની વગ, રાજકારણનો રસ અને તે સિવાય અનેક કપોળ કલ્પીત ચર્ચાઓ થતી જ હોય છે.